Document ID: /roh_data/filtered/fineweb-2-filterrobots_roh.jsonl.gz/20938

Tgi sviluppa il meglier navigatur per apparats mobils? Nus cumparegliain las versiuns mobilas da Firefox, Chrome, Edge, Safari ed Opera per eruir il victur.
Cunquai che tes navigatur mobil è tes access ad infurmaziuns dapertut nua che ti es, èn la sveltezza, la segirezza, la protecziun da datas e la simpladad d'utilisaziun las clavs per in'experientscha positiva. Tgenin è pia il meglier navigatur per apparats mobils? Nus cumparegliain ils candidats che sa chattan a la testa – e guardain tgenin che correspunda il meglier a tes basegns.
|Segirezza e protecziun da datas|
|Modus da navigaziun privata|
|Blochescha cookies da terzas partidas che fastizeschan gia en la configuraziun predefinida|
|Blochescha scripts criptominiers|
|Blochescha scripts dad improntas dal det|
|Blochescha fastizaders da social media|
|Survista dals fastizaders bloccads|
Tes navigatur mobil duess almain porscher ina sort «modus per la navigaziun privata» che stizza automaticamain tia cronologia da navigaziun e da retschertga. En questa domena fan tuts ils tschintg navigaturs cumparegliads qua lur puncts.
In'ulteriura funcziun per apparats mobils che duess sa chapir da sasez è la pussaivladad dad impedir che websites ed interpresas possian fastizar las datas che ti laschas enavos cun navigar e far cumpras – era en il modus da navigaziun normala.
La bloccada da fastizaders da terzas partidas n'è betg mo impurtant per la protecziun da datas – i gida era da chargiar pli svelt paginas-web sch'ins desista da quests tocs da code nunnecessaris che ralenteschan tes navigatur.
En la tabella sisur ves'ins che Firefox porscha la chascha d'utensils la pli cumpletta per la protecziun da datas e la segirezza dals tschintg navigaturs cumparegliads. El ta dat era ina survista da tia segirezza generala e da tia protecziun da datas en l'internet.
|Funcziuns|
|Bloccada da la reproducziun automatica|
|Navigaziun cun tabs|
|Administraziun da segnapaginas|
|Emplenescha automaticamain formulars|
|Emplenescha automaticamain datas per pajaments|
|Opziuns per maschinas da tschertgar|
|Sintesa vocala|
|Modus da lectura|
|Correctura ortografica|
|«Web extensions»/supplements|
|Modus stgir|
|Modus per visur grond|
|Tschertgar en la pagina|
|Tschertga da maletgs|
|Tschertga vocala|
|Agiuntar al visur da partenza|
|Feed da novitads|
|VPN integrà|
Ina part essenziala dad in bun navigatur è sia funcziunalitad. Tge po el far? Quasi tut ils tschintg navigaturs stattan a pèr in cun l'auter areguard ils tabs, ils segnapaginas, l'endataziun automatica en champs vids, ma sulettamain Firefox e Safari porschan supplements/extensiuns che sumeglian ad applicaziuns per tes navigatur e pon al render pli discret, potent u simplamain era pli divertent.
|Sincronisaziun|
|Disponibel per blers sistems operativs|
|Disponibel era per sistems operativs mobils|
|Sincronisaziun cun apparats mobils|
|Administraziun da pleds-clav|
|Pled-clav universal|
La versiun mobila da Safari ch'è preinstallada sin ils apparats mobils dad Apple è mo cumpatibla cun auters apparats dad Apple sco l'iPad e laptops da Mac. Firefox, Chrome ed Opera funcziuneschan sin tut las plattafurmas inclusivamain iOS, Android, Windows, Mac e Linux cun excepziun dal navigatur Edge che n'è betg cumpatibel cun apparats da Linux.
Quasi tut ils navigaturs mobils cumparegliads qua pussibiliteschan ina sincronisaziun cumpletta tranter apparats mobils e computers desktop.
La buna nova per ils utilisaders dad iPhone è che Apple ha permess dacurt als utilisaders dad iPhone da tscherner lur navigatur da standard. Uschia pon ils utilisaders ussa sincronisar lur apparats cun differentas plattafurmas, sch'els installeschan per exempel Firefox sin lur iPhone e sin lur PC cun Windows.
A basa da noss criteris definids – la protecziun da datas, las funcziuns e la sincronisaziun – datti mo in navigatur mobil che accumplescha tut ils trais e quai è Firefox. Malgrà che Firefox ed ils auters navigaturs stattan a pèr in cun l'auter areguard las funcziuns e la sincronisaziun, resorta Firefox sco victur en connex cun la protecziun da datas. E quai è a noss avis l'aspect essenzial che ta pussibilitescha da giudair simplamain l'internet exact uschia sco ch'i ta plascha.
Abstrahà da nossas recumandaziuns dependa la tschertga dal dretg navigatur per tai adina da tes basegns individuals e da tias prioritads per la navigaziun en l'internet.
La cumparegliaziun è vegnida fatga mintgamai cun la configuraziun da standard, a basa da las suandantas versiuns dals navigaturs examinads:
Firefox (84) | Chrome (87) | Edge (45.11.1) | Safari (14) | Opera (61)
Questa pagina vegn actualisada duas giadas per quartal per evaluar las novas versiuns. Eventualmain na resguarda ella dentant betg las actualisaziuns las pli novas.
Scannescha il code QR per entschaiver